Νικόλαος Μακρής (στρατιωτικός)

Ο Νικόλαος Μακρής (1827 - 13 Ιανουαρίου 1911Θάνατος στρατηγού Μακρή, Ο νεκρός ια μεταφερθή εις Μεσολόγγιον, εφημερίδα Εμπρός, 14/1/1911.) ήταν Έλληνας υποστράτηγος και πολιτικός.

Βιογραφικά στοιχεία
 Στρατιωτική σταδιοδρομία 
Ήταν γιος του Δημητρίου Μακρή, οπλαρχηγού του 1821. Γεννήθηκε στο Μεσολόγγι το 1827. Κατατάχθηκε στον ελληνικό στρατό και με τον βαθμό του ανθυπολοχαγού εστάλη για εκπαίδευση στη Γαλλία. Μετά την επιστροφή του ανέλαβε διάφορες επιτελικές και διοικητικές θέσεις στρατού μέχρι που αποσπάστηκε στη Βασιλική Χωροφυλακή και κατά την εκεί εξέλιξη ανέλαβε διευθυντής της Αστυνομίας Αθηνών και Αρχηγός της ΧωροφυλακήςΕγκ. Λεξ. Ηλίου.

Κατά τον Ελληνοτουρκικό πόλεμο του 1897 επανήλθε στο στρατό αναλαμβάνοντας αρχικά τη στρατηγία της Θεσσαλίας όπου και παρέδωσε στον αρχιστράτηγο Κωνσταντίνο, διοριζόμενος στη συνέχεια διοικητής της 1ης Μεραρχίας. Στη συνέχεια του πολέμου, διακρίθηκε στην περιοχή του οικισμού Ταράτσα (σήμερα συνοικία της Λαμίας) διασώζοντας τη Λαμία από βεβαία κατάληψη Εγκυκλ. Λεξικόν Ηλίου.

 Πολιτική πορεία 
Μετά τον πόλεμο εκείνο, αποστρατεύθηκε με τον βαθμό του υποστράτηγου. Εκλέχθηκε επίσης πολλές φορές βουλευτής Αιτωλοακαρνανίας, καθώς και πρόεδρος της αναθεωρητικής Βουλής το 1911, κατά το χρόνο τον οποίον και πέθανεΜΕΕ. Η σορός του μεταφέρθηκε και ετάφη με τιμές στο Μεσολόγγι.

 Πηγές 
 "Νεώτερον Εγκυκλοπαιδικόν Λεξικόν Ηλίου" τομ.12ος, σελ.864.
 "Μεγάλη Ελληνική Εγκυκλοπαίδεια" (ΜΕΕ) τομ.ΙΣΤ΄, σελ.548.
 Σπ. Μαρκεζίνης "Πολιτική Ιστορία της Νεωτέρας Ελλάδος".

 Παραπομπές 

Κατηγορία:Έλληνες αξιωματικοί του πεζικού
Κατηγορία:Βουλευτές Αιτωλοακαρνανίας
Μ
Κατηγορία:Αρχηγοί Ελληνικής χωροφυλακής